钦定古今图书集成/明伦汇编/官常典/第657卷 > 龙濬
## 钦定古今图书集成/明伦汇编/官常典/第657卷 > 龙濬

按《广东通志》：“濬，广西融县人。正德庚午，以掾吏任博
罗县丞。时峒贼称乱，监司抚之，犹潜出剽掠。濬主捕
诘，单骑诣贼砦视状，贼惊曰：‘是将不利于我’。乃坚壁
鼓噪以恐之。濬谕以祸福，自引满射砦，中其木。樵贼
惧，开户迎之，见其党，责之，自后无敢肆掠者。又尝主
催科，羡馀，一无所私，卒于官。”